Dempués de les reiteraes propuestes d’Andecha Astur nesi sen, consideramos un trunfu la reconocencia de la Declaración de Soberanía asturiana
#000001
Pesia’l calter esllabazáu de la cellebración istitucional remembrando estos fechos, nun tonu menor y falsiando la so sinificación hestórico, Andecha Astur considera tou un trunfu qu’el “Principado” reconoza por primer vegada una de les partes más significatives de la historia d’Asturies cuya importacia y trescendencia veníen siendo negaes por esta istitución impuesta dende Madrid.
#000002
Nesi sen, recordamos que tovía esti añu Andecha Astur propunxo a la Xunta Xeneral l’aprebación d’un conxuntu iniciatives pa reconocer y cellebrar istitucionalmente que’l 25 mayu de 1808 la Xunta Xeneral exerció una temprana reconocencia política de la soberanía popular de les asturianes y asturianos. Declaróse soberana, formó l’Exércitu Defensivu Asturianu, dotóse d’embaxaores d’Asturies qu’unvió al Reinu Xuníu. Aquella Xunta Xeneral, amás, anició tribunales propios, istitucionalizó la bandera d’Asturies y collaboró col Pueblu Asturianu na defensa’l país astur y na escoyeta’l so futuru.
#000003
Son toos ellos unos fechos de tala importancia na hestoria de cualisquier pueblu que los protagonice, que los sos sucesores tienen la obligación hestórica, política y ciudadana de reconocelos y remembralos cola dinidá que representen.
#000004
Ello asina, al empar que cellebramos que’l “Principado” tea qu’asumilos, consideramos que’l Gobiernu de Barbón -que ye sofitáu istitucionalmente por IU y Podemos- nun debería tener problema dalu p’aprebar la propuesta presentada por Andecha Astur, cola que bramente se reconoz y honra la hestoria d’Asturies y aquellos díis nos que se reconoció que’l Pueblu Asturianu yera soberanu y dueñu’l so destín.
#000005
Andecha Astur denuncia a Barbón por convertise en «Oxetu-premiu» y guía turísticu de «La Nueva España»
#000011
Andecha Astur ye la única candidatura asturiana nestes elleiciones
#000015
Propuestes escontra la precariedá pal futuro D'Asturies
#000018